୨୧୦ ଏସ୍ଏଚ୍ଜିକୁ ୨.୫କୋଟି ଋଣ ଦେଲା ଆଲ୍ଲାହାବାଦ ବ୍ୟାଙ୍କ\nକୁଜଙ୍ଗ,୧-୧୨- ଆଲ୍ଲାହାବାଦ ବ୍ୟାଙ୍କ ପକ୍ଷରୁ ସ୍ବୟଂ ସହାୟିକା ଗୋଷ୍ଠୀ(ଏସ୍ଏଚ୍ଜି)କୁ\n୨୧୦ ଏସ୍ଏଚ୍ଜିକୁ ୨.୫କୋଟି ଋଣ ଦେଲା ଆଲ୍ଲାହାବାଦ ବ୍ୟାଙ୍କ\t December 1st, 00:00 AM December 1st, 00:00 AM\nକୁଜଙ୍ଗ,୧-୧୨- ଆଲ୍ଲାହାବାଦ ବ୍ୟାଙ୍କ ପକ୍ଷରୁ ସ୍ବୟଂ ସହାୟିକା ଗୋଷ୍ଠୀ(ଏସ୍ଏଚ୍ଜି)କୁ ଋଣ ପ୍ରଦାନ ଓ ସାକ୍ଷରତା ଅଭିଯାନ ସମ୍ପର୍କିତ ଏକ ଶିବିର ଅନୁଷ୍ଠିତ ହୋଇଯାଇଛି। ସ୍ଥାନୀୟ ବନ ବିହାରୀ ଉଚ୍ଚ ବିଦ୍ୟାଳୟ ପରିସରରେ ଅନୁଷ୍ଠିତ ଏହି ଶିବିରକୁ ଆଲ୍ଲାହାବାଦ୍ ବ୍ୟାଙ୍କର ସର୍ବଭାରତୀୟ ମୁଖ୍ୟ ଉଷା ଅନନ୍ତ ସୁବ୍ରମଣିୟନ ମୁଖ୍ୟ ଅତିଥି ଭାବେ ଯୋଗ ଦେଇ ଉଦ୍ଘାଟନ କରିଥିଲେ। ଏଥିରେ କୁଜଙ୍ଗ ବ୍ଲକ୍ର ୨୧୦ ସ୍ବୟଂ ସହାୟକ ଗୋଷ୍ଠିକୁ ୨.୫ କୋଟି ଟଙ୍କାର ଋଣ ପ୍ରଦାନ କରାଯାଇଥିଲା। ଏହି କାର୍ଯ୍ୟକ୍ରମରେ ଜଗତସିଂହପୁର ସାଂସଦ ଡ. କୁଳମଣୀ ସାମଲ, ବ୍ୟାଙ୍କର କାର୍ଯ୍ୟନିର୍ବାହୀ ନିର୍ଦ୍ଦେଶକ ନବକିଶୋର ସାହୁ, କ୍ଷେତ୍ରୀୟ ମହା-ପ୍ରବନ୍ଧକ(ଦକ୍ଷିଣ) ଏନ୍ଏନ୍ ଶାହା, ନାବାର୍ଡ ସିଜିଏମ୍ କେ.ସି. ପାଣିଗ୍ରାହୀ, ଆର୍ବିଆଇ ଉପ-ମହାପ୍ରବନ୍ଧକ ତାପସ ବିଶ୍ୱାଳ, ପ୍ରମୁଖ ଉପସ୍ଥିତ ଥିଲେ। ଏଥିରେ ବ୍ୟାଙ୍କର ଉପ-ମହାପ୍ରବନ୍ଧକ କେ ମୁରଲୀ କ୍ରୀଷ୍ଣା ସ୍ବାଗତ ଭାଷଣ ଦେଇଥିବା ବେଳେ ସହାୟକ ମହାପ୍ରବନ୍ଧକ ପ୍ରଦୀପ କୁମାର ଦାସ ଧନ୍ୟବାଦ ଅର୍ପଣ କରିଥିଲେ।
